มีตุ่มผิวหนังหนาบริเวณหน้าอก ตอนแรกนึกว่าโดนแมลงกัด ผ่านมา 1 เดือนแล้วยังไม่หาย ตอนนี้เป็นชั้นผิวหนังหนาๆ แห้ง เกาแล้วลอกเป็นสะเก็ด มีเลือดออก
สวัสดีค่ะ การมีตุ่มบริเวณหน้าอก เป็นผิวหนังหนาๆดูแห้ง ลอก สะเก็ด มีเลือดดังกล่าวมานั้น อาจจะเป็นผื่นภูมิแพ้ผิวหนังในช่วงเป็นเรื้อรัง ที่ผิวหนังอาจดูหนาขึ้น คัน ผิวแห้งได้ สาเหตุอื่นๆเช่น ผื่นแพ้สัมผัสสารที่แพ้ ซึ่งหากเป็นเรื้อรังก็อาจจะมีลักษณะคล้ายกับที่กล่าวมา การมีการติดเชื้อแบคทีเรียหรือเชื้อราบนผิวหนัง เป็นต้นโดยเบื้องต้นไม่ควรไปแกะเกาบริเวณที่เป็น หรือขูดให้มีเลือดออก เพราะอาจเพิ่มโอกาสการติดเชื้อบริเวณดังกล่าวขึ้นมาได้อีก ใช้น้ำเปล่าสะอาดหรือน้ำเกลือทางการแพทย์ล้างเบาๆภายนอกได้ ถ้าไม่ได้มีแผลเปิด ใช้ครีมบำรุงทาให้ความชุ่มชื้นที่ผิวได้ควรไปพบแพทย์หากเป็นมา 1 เดือนแล้วยังไม่หาย หรือมีตุ่มหรือผื่นหนาที่ลุกลามมากขึ้น เจ็บ ปวด คันมากร่วมด้วย